**დამტკიცებულია შპს „საქაერონავიგაციის“ გენერალური დირექტორის 2024 წლის 05 დეკემბრის N110**

**ბრძანებით**

 **სააერნაოსნო მომსახურების გადასახდელები**

**მუხლი 1. საერთო დებულება**

სააერნაოსნო მომსახურების გადასახდელი შედგება მარშრუტის სააერნაოსნო მომსახურების გადასახდელისა და ტერმინალის სააერნაოსნო მომსახურების გადასახდელისგან.

**მუხლი 2. მარშრუტის სააერნაოსნო მომსახურების გადასახდელი**

საქართველოს საჰაერო სივრცეში მარშრუტის სააერნაოსნო მომსახურების გადასახდელის გაანგარიშება ხორციელდება შემდეგი ფორმულით:

**r= t x N**

r – მარშრუტის სააერნაოსნო მომსახურების გადასახდელი; t – მარშრუტის სააერნაოსნო მომსახურების ერთეულის განაკვეთი - 51.09 ლარი; N- მომსახურების ერთეულის რაოდენობა.

**N= d x p**

 d – მანძილის ფაქტორი, რომელიც გაიანგარიშება საქართველოს საჰაერო სივრცეში საჰაერო ხომალდის შესვლის და გასვლის წერტილებს შორის ორთოდრომიული მანძილის (კილომეტრებში) გაყოფით 100-ზე. მანძილის ფაქტორი მძიმის შემდეგ ორი ნიშნით განისაზღვრება; p – საჰაერო ხომალდის წონის კოეფიციენტი, რომელიც გაიანგარიშება შემდეგი ფორმულით:

**p=√MTOW/50**

 სადაც MTOW– საჰაერო ხომალდის სერტიფიკატით განსაზღვრული მაქსიმალური ასაფრენი მასაა, რომელიც იზომება მეტრულ ტონებში. წონის კოეფიციენტი მძიმის შემდეგ სამი ნიშნის სიზუსტით განისაზღვრება.

მიმდინარე თვეში შესრულებული ფრენისათვის მარშრუტის სააერნაოსნო მომსახურების გადასახდელის გაანგარიშების მიზნით სააერნაოსნო მომსახურების ერთეულის განაკვეთის ევროში გადაანგარიშება ხორციელდება წინა თვეში ევროსა და ეროვნულ ვალუტას შორის დაფიქსირებული გაცვლითი კურსით. გაცვლითი კურსი განისაზღვრება როიტერსის მიერ ყოველდღიურად დღის ბოლოს დაფიქსირებული კურსის საშუალო თვიური მნიშვნელობით.

**მუხლი 3. ტერმინალის სააერნაოსნო მომსახურების გადასახდელი**

**3.1. ტერმინალის სააერნაოსნო მომსახურების გადასახდელი**

3.1.1. საქართველოს აეროპორტებში ტერმინალის სააერნაოსნო მომსახურების გადასახდელის გაანგარიშება ხორციელდება შემდეგი ფორმულის მიხედვით:

**R=t x N**

სადაც R -საჰაერო ხომალდის ტერმინალის სააერნაოსნო მომსახურების გადასახდელი; t-ტერმინალის სააერნაოსნო მომსახურების ერთეულის განაკვეთი - 500 EURO; N - წონის კოეფიციენტი, რომელიც განისაზღვრება შემდეგი ფორმულით:

**N=(MTOW/50)0.7**

სადაც MTOW – საჰაერო ხომალდის სერტიფიკატით განსაზღვრული მაქსიმალური ასაფრენი მასაა მეტრულ ტონებში.

3.1.2. იმ შემთხვევაში, როდესაც არ არსებობს ინფორმაცია კონკრეტული საჰაერო ხომალდის მაქსიმალური ასაფრენი მასის შესახებ, წონის კოეფიციენტის სიდიდის გაანგარიშება უნდა მოხდეს ცნობილი მსგავსი ტიპის საჰაერო ხომალდების მაქსიმალური ასაფრენი მასის მიხედვით.

**3.2. ტერმინალის სააერნაოსნო მომსახურების განაკვეთზე დაწესებული შეღავათები**

3.2.1. კოპიტნარის აეროპორტში ტერმინალის სააერნაოსნო მომსახურების ერთეულის განაკვეთი t – 300 EURO.

3.2.2. საჰაერო ხომალდისათვის, რომლის მაქსიმალური ასაფრენი მასა არ აღემატება 14 ტონას, ტერმინალის სააერნაოსნო მომსახურების ერთეულის განაკვეთი t – 170 EURO.

3.2.3. იმ კომერციული გადამყვანისათვის, რომელიც 14 ტონაზე მეტი ასაფრენი მასის საჰაერო ხომალდით ასრულებს ადგილობრივ რეისს, ტერმინალის სააერნაოსნო მომსახურების ერთეულის განაკვეთი t - 300 EURO.

3.2.4. ტერმინალის სააერნაოსნო მომსახურების ერთეულის განაკვეთი t –95 EURO, თუ საჰაერო ხომალდის მაქსიმალური ასაფრენი მასა არ აღემატება 14 ტონას,ხოლო 300 EURO, თუ საჰაერო ხომალდის მაქსიმალური ასაფრენი მასა აღემატება 14 ტონას შემდეგ შემთხვევებში:

ა) არასასურველი მეტეოროლოგიური პირობების გამო სათადარიგო აეროდრომზე დაშვება;

ბ) ტექნიკური გაუმართაობა;

გ) ავადმყოფი ბორტზე;

დ) აეროდრომის რაიონში საცდელ-სავარჯიშო ფრენა;

ე) რადიოსანაოსნო მოწყობილობათა შემოფრენა.

3.2.5. შვეულმფრენისათვის ტერმინალის სააერნაოსნო მომსახურების ერთეულის განაკვეთი t – 95 EURO ასაფრენი მასის და ფრენის მიზნის მიუხედავად.

 **მუხლი 4. სააერნაოსნო ინფორმაციის მომსახურების გადასახდელი**

4.1. საქართველოს ელექტრონული AIP-ის (CD-ROM) ცვლილებების, დამატებების, NOTAM Summaries, AIC-ის ელექტრონული ვერსიაზე წლიური ხელმოწერა (დღგ-ს ჩათვლით) – 170.00 EURO.

**მუხლი 5. კავშირგაბმულობის მომსახურების გადასახდელი**

5.1. სააერნაოსნო ფიქსირებული სატელეკომუნიკაციო ქსელის ინდექსის მინიჭებისათვის და სააერნაოსნო ინფორმაციის კრებულში რეგისტრაციისათვის - 200 ლარი;

5.2. პროგრამული ინსტალაცია - 100 ლარი;

5.3. ერთი შეტყობინების გაგზავნა - 5 ლარი;

5.4. ჩაწერა-აღწარმოების სისტემის 1 წუთის გაშიფვრის ღირებულება - 100 ლარი (დღგ-ს ჩათვლით).

**მუხლი 6. ანგარიშების წარდგენა და გადასახდელის აკრება**

6.1. მარშრუტის სააერნაოსნო მომსახურების მომხმარებლებისათვის ანგარიშების წარდგენას და გადასახდელის აკრებას შპს „საქაერონავიგაციის“ და სსიპ „საქართველოს სამოქალაქო ავიაციის სააგენტოს“ სახელით ახორციელებს ევროპის სააერნაოსნო უსაფრთხოების ორგანიზაციის (EUROCONTROL) მარშრუტის სააერნაოსნო მომსახურების გადასახდელის ცენტრალური სამსახური (CRCO).

6.2. ტერმინალის სააერნაოსნო მომსახურების მომხმარებლებისათვის ანგარიშების წარდგენას და გადასახდელის აკრებას ახორციელებს შპს „საქაერონავიგაცია“. ანგარიშის წარდგენა განხორციელდება EURO-ში. გადახდა შესაძლებელია განხორციელდეს როგორც აშშ დოლარში, ასევე ლარში, გადახდის დღეს საქართველოს ეროვნული ბანკის ოფიციალური კურსის გამოყენებით [(www.nbg.ge)](http://www.nbg.ge/).

6.3. სააერნაოსნო მომსახურების გადასახდელის გადახდაზე პასუხისმგებელია ის გადამზიდველი (ექსპედიტორი)-პირი, რომელიც საჰაერო ხომალდის ფრენის დროს ახორციელებდა გადაზიდვას

(ექსპედიციას).

6.4. თუ გადამზიდველი/გადამყვანი (ექსპედიტორი) უცნობია, მაშინ საჰაერო ხომალდის მფლობელი ჩაითვლება გადამზიდველად/გადამყვანად (ექსპედიტორად), მანამ სანამ ის არ განსაზღვრავს გადამზიდველს/გადამყვანს (ექსპედიტორს).

6.5. იმ შემთხვევაში თუ გადამზიდველი/გადამყვანი (ექსპედიტორი) ვერ ასრულებს თავის მოვალეობას, მაშინ გადამზიდველი/გადამყვანი (ექსპედიტორი) და საჰაერო ხომალდის მფლობელი ერთად არიან პასუხისმგებლები სააერნაოსნო მომსახურების გადასახდელის გადახდაზე.

6.6. 2025 წლის 1 იანვრიდან სააერნაოსნო მომსახურებაზე დაგვიანებული გადახდისათვის წლიური საპროცენტო განაკვეთი შეადგენს 13.79%.

6.7. ფრენის შესრულებისთანავე ტერმინალის სააერნაოსნო მომსახურების გადასახდელის გადახდის სურვილის შემთხვევაში, ტერმინალის სააერნაოსნო მომსახურების გადასახდელის დაფარვა უნდა მოხდეს საბანკო ანგარიშსწორების გზით, ქვემოთ მოცემული საბანკო რეკვიზიტების გამოყენებით:

PROPERTIES OF THE BANK FOR **GEL** PAYERS:

BENEFICIARY BANK: JSC "TBC Bank", Head Office

CODE-TBCBGE22

IBAN GE19TB7188636070100001

BENEFICIARY:"SAKAERONAVIGATSIA" LTD.

PROPERTIES OF THE BANK FOR **USD** PAYERS:

BENEFICIARY BANK: JSC "TBC Bank", Head Office SWIFT: TBCBGE22

IBAN GE63TB7188636170100001

BENEFICIARY: SAKAERONAVIGATSIA LTD.

INTERMEDIARY BANK: CITIBANK N.A. NEW-YORK, USA

SWIFT: CITIUS33

ABA: 021000089

PROPERTIES OF THE BANK FOR **EURO** PAYERS:

BENEFICIARY BANK: JSC "TBC Bank", Head Office

SWIFT: TBCBGE22

IBAN GE63TB7188636170100001

BENEFICIARY: SAKAERONAVIGATSIA LTD.

INTERMEDIARY BANK: COMMERZBANK AG

FRANKFURT/MAIN, GERMANY

SWIFT: COBADEFF

BLZ: 50040000

**მუხლი 7. გადახდის პირობები**

7.1 სააერნაოსნო, სააერნაოსნო - ინფორმაციული დაკავშირგაბმულობის მომსახურებაზე გადახდის პირობები განისაზღვრება მხარეებს შორის დადებული ხელშეკრულებით.

 **მუხლი 8. სხვადასხვა**

8.1. სააერნაოსნო მომსახურების გადასახდელის გადამხდელია ყველა ამ მომსახურების მომხმარებელი, მიუხედავად იმისა საქართველოს რეზიდენტია იგი თუ არა, და მიუხედავად საკუთრების ფორმისა და დაქვემდებარებისა, გარდა საქართველოს საჰაერო კოდექსითა და ეკონომიკისა და მდგრადი განვითარების სამინისტროს ნორმატიული აქტით განსაზღვრული, სააერნაოსნო მომსახურების გადასახდელისაგან გათავისუფლებული ფრენებისა.

8.2. სააერნაოსნო მომსახურების გადასახდელისაგან კანონმდებლობით გათავისუფლებულ ფრენებზე გაწეული ხარჯების ანაზღაურების წესს ამტკიცებს საქართველოს მთავრობა.

8.3. სააერნაოსნო მომსახურების გადასახდელის გადახდისაგან თავისუფლდება საქართველოს საჰაერო კოდექსის მე-204 მუხლით გათვალისწინებული ფრენები, ხოლო მარშრუტის სააერნაოსნო მომსახურების გადასახდელისგან თავისუფლდება საქართველოს ეკონომიკისა და მდგრადი განვითარების მინისტრის 2014 წლის 5 მარტის N1-1/67 ბრძანების მე-5 მუხლით გათვალისწინებული ფრენები.

ნებისმიერი ინფორმაცია შეიძლება მიღებულ იქნეს:

შპს “საქაერონავიგაცია”: საქართველო,თბილისი, აეროპორტი, 0190

ტელ: 995 32 744 212 ფაქსი: 995 32 744 227

[http://www.airnav.ge](http://www.airnav.ge/)

E- mail: office@airnav.ge